இதனையே வாய்ப்பாகக் கருதி மத்திய அரசு இந்திய மருத்துவக் கவுன்சிலை முடக்கி வைத்துவிட்டு ஒரு ஆளுநர் குழுவை மீண்டும் நியமித்து உள்ளது. அத்தோடு மத்திய திட்டக் கமிசனைக் கலைத்தது போல இதையும் கலைத்துவிட்டு புதிய அமைப்பு ஒன்றினை “தேசிய மருத்துவ ஆணையம்” என்ற பெயரில் உருவாக்க முயற்சித்து வருகிறது. ஒரு மசோதா ஒன்றை தயாரித்து, அமைச்சரவை ஒப்புதலும் பெற்று வரும் பாராளுமன்ற கூட்டத் தொடரிலேயே சட்டமாக்கும் முயற்சியில் ஈடுபட்டுள்ளது.